บุษกร วงศ์พัวพันธ์

บุษกร วงศ์พัวพันธ์ (สกุลเดิม: พรวรรณะศิริเวช; เกิด 8 ตุลาคม พ.ศ. 2513) ชื่อเล่น หน่อย เป็นนักแสดง นางแบบ พิธีกรโทรทัศน์ ผู้จัดละครชาวไทย

**ประวัติ**
ชีวิตในวัยเด็ก หน่อย ศึกษาที่โรงเรียนอนุบาลผ่องเพ็ญวิทยาดอนเมือง จนถึงระดับชั้น ป. 3 ย้ายไปโรงเรียนประชาอุทิศ (จันทาบอนุสรณ์) จนถึงระดับชั้น ป. 6 ต่อมาศึกษาระดับมัธยมศึกษาตอนต้นที่โรงเรียนสีกัน (วัฒนานนันท์อุปถัมภ์) และศึกษาระดับมัธยมศึกษาตอนปลายที่โรงเรียนหอวัง ก่อนจะสอบเข้ามหาวิทยาลัยธรรมศาสตร์ได้ตามที่หวังไว้ โดยเรียนคณะสังคมวิทยาและมานุษยวิทยา หลังจากสำเร็จการศึกษาระดับปริญญาตรี ได้ศึกษาต่อปริญญาโท ที่คณะนิเทศศาสตร์ วิชาเอกสื่อสารมวลชน จุฬาลงกรณ์มหาวิทยาลัย แต่ไม่สำเร็จการศึกษา
หน่อยเป็นเชียร์ลีดเดอร์ของมหาวิทยาลัยธรรมศาสตร์ จากนั้นเพื่อนก็ส่งรูปหน่อยไปให้โมเดลลิ่ง ต่อมาได้งานถ่ายมิวสิกวิดีโอ ของอู๋ ธรรพ์ณธร และ ของ เจ เจตริน เป็นมิวสิกวิดีโอแบบไตรภาค ตามด้วยถ่ายแบบให้ผลิตภัณฑ์เครื่องสำอาง ซึ่งได้ค่าตัวถึง 40,000 บาท 
จากนั้นก็ได้เข้าประกวดสาวแพรว ตามคำยุยงของเพื่อน และได้คว้าตำแหน่งหนุ่มสาวแพรวในปี พ.ศ. 2533 คู่กับหนุ่มแพรว พิทยา ณ ระนอง หลังเป็นสาวแพรว ก็ได้งานโฆษณา ได้รับคัดเลือกเป็นสาวเชคคนที่ 3 (ต่อจาก อังคณา ทิมดี แสงระวี อัศวรักษ์) ในโฆษณาเนสกาแฟ ตามด้วยละครเรื่องแรก ภาพอาถรรพณ์ (พ.ศ. 2535) เรือนแรม สะพานข้ามดาว ทางช่อง 7 และมีผลงานภาพยนตร์เรื่อง คนแซ่ลี้ ก่อนมาโด่งดังในเรื่องกระเช้าสีดา ทางช่อง 3 
ผลงานละครของหน่อย มีทั้งเล่นให้กับช่อง 3 และช่อง 7 ผลงานเรื่องที่เหลือ ได้แก่ คู่รัก พ่อครัวหัวป่าก์ เพลิงบุญ โปลิศจับขโมย ล่าปีศาจ เชลย เลื่อมสลับลาย คู่วุ่นอลวน บ่วงหงส์ จับตายวายร้ายสายสมร ระเริงไฟ ไก่แก่แม่ปลาช่อน ฝนตกขี้หมูไหล คนอะไรมาพบกัน คนของแผ่นดิน แรมพิศวาส ฯลฯ  ส่วนงานพิธีกรเคยทำให้รายการบ้านเลขที่ 5 อยู่ช่วงหนึ่ง รายการบุพเพอาละวาด ช่อง 7 รายการเกมโชว์ แฟนซีเกม ช่อง 5

**ชีวิตส่วนตัว**
บุษกร และ ธีรเดช วงศ์พัวพันธ์ (เคน) ได้เข้ารับพระราชทานน้ำสังข์จาก สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันที่ 25 ตุลาคม พ.ศ. 2550 พร้อมทั้งจดทะเบียนสมรส - ธีรเดช และ บุษกร มีบุตรแล้ว 2 คน
**  บุตรคนแรกชื่อ คุนนธรรม วงศ์พัวพันธ์ (ชื่อเล่นว่า คุน) เกิดเมื่อ 16 สิงหาคม พ.ศ. 2551 
**  บุตรคนที่สองชื่อ ธิปไตย วงศ์พัวพันธ์  (ชื่อเล่นว่า จุน) เกิดเมื่อ  4 กรกฎาคม พ.ศ. 2553

**ผลงาน**

**มิวสิกวิดีโอ**
 มิวสิกวิดีโอ ของ อู๋ ธรรพ์ณธร 
** แฟนเก่า 
** คนดีคนโง่
** จากเพื่อจำ ทำเพื่อฉัน- มิวสิกวิดีโอ ของ เจ เจตริน
** ไดโนเสาร์- วางยา ของ โอ๋ ไอศูรย์ วาทยานนท์- ผิดอะไร ของ หนุ่มเสก เสกสรรร ชัยเจริญ- ดวงใจในฝัน ของ ธนันต์ ไตรเวทย์

**พิธีกร**
 บ้านเลขที่ 5- บุพเพอาละวาด- แฟนซีเกม คู่กับ เมทนี บูรณศิริ และ พรชิตา ณ สงขลา- สิงห์นักสืบ- แซททีวี- รักเอย

**ผลงานการแสดง**

**ละครโทรทัศน์**

**ภาพยนตร์**
 คนแซ่ลี้ (พ.ศ. 2536) ค่ายไฟว์สตาร์ โปรดักชั่น  ผู้กำกับ ชูชัย องอาจชัย  นักแสดงนำ จักรกฤษณ์ อำมะรัตน์, เกรียงไกร อุณหะนันทน์, วัชรเกียรติ บุญภักดี- ขอฮึดแค่อึดใจ (พ.ศ. 2537) ผู้กำกับ เจดีย์ ศุภการ, พิพัฒน์ พยัคฆะ  นักแสดงนำ ยุทธพิชัย ชาญเลขา,  กษาปณ์ จำปาดิบ

**ผู้จัดละคร**
ผลงานละครโทรทัศน์ทั้งหมดในฐานะผู้จัดละครช่อง 3 บริษัท ซิติเซ่น เคน จำกัด ร่วมกับ ธีรเดช วงศ์พัวพันธ์

**รางวัล**
 รางวัลภาพยนตร์แห่งชาติ สุพรรณหงส์ ครั้งที่ 3 ประจำปี 2536 สาขาผู้แสดงนำฝ่ายหญิงยอดเยี่ยม จาก ภาพยนตร์เรื่อง คนแซ่ลี้- รางวัลโทรทัศน์ทองคำ ครั้งที่ 11 ประจำปี 2539 ดาราสนับสนุนหญิงดีเด่น จาก ละครเรื่อง เพลิงบุญ- รางวัลโทรทัศน์ทองคำ ครั้งที่ 13 ประจำปี 2541 ดาราสนับสนุนหญิงดีเด่น จาก ละครเรื่อง จับตายวายร้ายสายสมร
*รางวัลโทรทัศน์ทองคำ ครั้งที่ 35 ประจำปี 2563 ดาราสนับสนุนหญิงดีเด่น จาก ละครเรื่อง ทุ่งเสน่หา- ท็อปอวอร์ด 2000 ครั้งที่ 1 ประจำปี 2543 ดารานำหญิงยอดเยี่ยม จาก ละครเรื่อง คนของแผ่นดิน- อิน ยัง เจนเนอเรชั่น ชอยส์ 2006 จาก อินแมกกาซีน รางวัลคู่รักดาราแห่งปี (เคน-หน่อย)- สีสันบันเทิง อวอร์ด 2007 ดารานำหญิงยอดเยี่ยม ละครเรื่อง แรมพิศวาส- สตาร์เอนเตอร์เทนเมนต์อวอร์ดส 2007 ครั้งที่ 6 ผู้แสดงนำหญิงยอดเยี่ยม จาก ละครเรื่อง แรมพิศวาส- คมชัดลึก อวอร์ด ครั้งที่ 5 ประจำปี 2550 นักแสดงนำหญิงยอดเยี่ยม จาก ละครเรื่อง แรมพิศวาส- รางวัลสตาร์ปาร์ตี้ 18 ปี ทีวีพูล (2550) รางวัล ขวัญใจไฮโซ- อิน ยัง เจนเนอเรชั่น ชอยส์ 2008 จาก อินแมกกาซีน รางวัลคู่รักตัวอย่าง (เคน-หน่อย)- 30 ปี แพรว อวอร์ดส (งานครบรอบ 30 ปี นิตยสารแพรว) รางวัล Created person

**อ้างอิง**

**แหล่งข้อมูลอื่น**
 kun_jun
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ผู้จัดละครชาวไทย
หมวดหมู่:นางแบบไทย
หมวดหมู่:บุคคลจากโรงเรียนหอวัง
หมวดหมู่:บุคคลจากคณะสังคมวิทยาและมานุษยวิทยา มหาวิทยาลัยธรรมศาสตร์
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:ผู้ชนะรางวัลนักแสดงนำหญิงยอดเยี่ยมสุพรรณหงส์
หมวดหมู่:ผู้ชนะรางวัลเมขลา สาขานักแสดงสมทบหญิงดีเด่น